《感兴二十七首 其七》
宋代·方一夔

松柏生高冈，藤萝托臭味。结交青云上，缓急不相弃。

生平尚然诺，彷佛杜稚季。出入王侯门，平地生翼翅。

两都尚勋阶，五管盛声利。朝挟尺书去，满纸一署字。

赠我千黄金，挥斥犹涕泪。儿女怜贱贫，谁知丈夫志。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。